প্রথমবার ভারতে এসে রানির সঙ্গে সাক্ষাৎ ব্রিটেনের প্রধানমন্ত্রীর

ওয়েব ডেস্ক: প্রথমবার ভারত সফরে ব্রিটেনের প্রধানমন্ত্রী কিয়ের স্টার্মার (British PM Keir Starme)। বৃহস্পতিবার মোদির সঙ্গে সাক্ষাৎ করবেন তিনি। তার প্রাক্কালেই রানি-আদিত্যর প্রযোজনা সংস্থায় স্টার্মার। ব্রিটেনের প্রধানমন্ত্রী কিয়ের স্টার্মা মুম্বইয়ের আন্ধেরি শহরতলিতে ওয়াইআরএফ স্টুডিও পরিদর্শন করেছেন। বিট্রেনের প্রধানমন্ত্রীর জন্য বিশেষ আয়োজনও করা হয়েছে রানি-আদিত্যর প্রযোজনা সংস্থার তরফে।

বুধবার লন্ডন থেকে মহারাষ্ট্রে পৌঁছান ব্রিটিশ প্রধানমন্ত্রী। তাঁকে স্বাগত জানাতে উপস্থিত ছিলেন মহারাষ্ট্রের মুখ্যমন্ত্রী দেবেন্দ্র ফড়ণবীশ। বুধবার মুম্বইয়ে রানি মুখোপাধ্যায়ের (Rani Mukherji) সঙ্গে সাক্ষাৎ সারলেন স্টার্মার। নাগাদ কড়া পুলিশি নিরাপত্তায় মুড়ে যশরাজ ফিল্মসের স্টুডিওতে পৌঁছন ব্রিটেনের প্রধানমন্ত্রী। তাঁকে স্বাগত জানাতে উপস্থিত ছিলেন আদিত্য চোপড়াপত্নী রানি মুখোপাধ্যায়। স্টার্মারের সঙ্গে রানির সৌজন্য সাক্ষাতের মুহূর্ত ইতিমধ্যেই প্রকাশ্যে এসেছে। সেখানেই হাসিমুখে একে-অপরের সঙ্গে কুশল মঙ্গল বিনিময় করতে দেখা গেল তাঁদের। দু’ দেশের সিনেমা নিয়েও আলোচনা হয় সেখানে।

আরও পড়ুন: ‘সিনেমা ভরসাও দেয়’, উত্তরবঙ্গের পাশে ঋতুপর্ণা-প্রসেনজিৎ

ব্রিটিশ হাইকমিশনের এক বিজ্ঞপ্তিতে বলা হয়েছে, প্রধানমন্ত্রীর বলিউডের একটি গুরুত্বপূর্ণ প্রযোজনা কেন্দ্র পরিদর্শনের লক্ষ্য সাংস্কৃতিক সম্পর্ক জোরদার করা এবং ব্রিটিশ ও ভারতীয় চলচ্চিত্র শিল্পের মধ্যে সহযোগিতা প্রচার করা। ‘রাজ অতিথি’কে সারপ্রাইজ দেওয়ার জন্য বিশেষ আয়োজনও করা হয়েছে রানি-আদিত্যর প্রযোজনা সংস্থার তরফে। যশরাজ স্টুডিওর নিজস্ব থিয়েটারে কিয়ের স্টার্মারের জন্য একটি স্পেশাল স্ক্রিনিংয়ের আয়োজন করা হয়েছিল। সেখানে রানি মুখোপাধ্যায়, আদিত্য চোপড়া-সহ সংস্থার অন্যান্য উচ্চপদস্থ কর্মীর সঙ্গে সিনেমা উপভোগ করেন স্টার্মার। কিয়ের স্টার্মারকে শুভেচ্ছা জানান রানি। হলুদ সালওয়ার স্যুটে এদিন ঝলমল করলেন নায়িকা।

Yash Raj Films CEO Akshaye Widhani, UK Prime Minister Keir Starmer and actor Rani Mukerji watch a screening during the PM’s visit to Yash Raj Films in Mumbai.

(Pics source: Pool via Reuters) pic.twitter.com/4FiQMcAY5M

— ANI (@ANI) October 8, 2025

অন্য খবর দেখুন